
	1.
	Noteikumu projekts
1. Noteikumi nosaka Nodokļu un muitas policijas ierēdņu formas tērpu, žetona un dienesta pakāpēm atbilstošu atšķirības zīmju aprakstu un paraugus.
	Iebildums
Tieslietu ministrijā ir izskatīts Finanšu ministrijas sagatavotais Ministru kabineta noteikumu projekts “Noteikumi par Nodokļu un muitas policijas ierēdņu formas tērpiem, dienesta pakāpju atšķirības zīmēm un žetoniem” (turpmāk – projekts) un par to izsakām šādu iebildumu.
Projekta 1. punktu piedāvājam izteikt atbilstoši Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” 100.2. apakšpunktā noteiktajam, proti, precīzi atbilstoši Nodokļu un muitas policijas likuma (turpmāk – likums) 12. panta trešajā daļā noteiktajam – “Noteikumi nosaka Nodokļu un muitas policijas ierēdņu formas tērpu, dienesta pakāpju atšķirības zīmju un žetonu aprakstu”. Vienlaikus projekta 3. punktā un pielikumos piedāvājam neizmantot vārdu “paraugus”, jo likuma pilnvarojums neparedz noteikt formas tērpa, atšķirības zīmju un žetona paraugus. Tieslietu ministrija neiebilst pret dažādu priekšmetu grafisku zīmējumu (attēlu) izmantošanu noteikumu pielikumos pie to aprakstiem, bet attēli nav paraugi. Vēršam uzmanību, ka formas tērpa, atšķirības zīmju un žetona paraugi var būt dabīga lieluma no oriģināliem materiāliem izgatavoti priekšmeti.

